ไฟแนนเซียลไดเจสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

MJD ใจป้ำปันผลแจกวอร์แรนต์
คณะกรรมการบริษัท เมเจอร์ ดีเวลลอปเม้นท์ (MJD) มีมติอนุมัติการจ่ายปันผลอีกหุ้นละ 0.15 บาท ให้แก่ผู้ถือหุ้นที่มีชื่อในทะเบียนวันที่ 19 พ.ค.นี้ และกำหนดจ่ายเงินวันที่ 27 พ.ค. 2553 และให้บริษัทออกใบสำคัญแสดงสิทธิซื้อหุ้น (วอร์แรนต์) แจกฟรีให้กับผู้ถือหุ้น สัดส่วน 2 หุ้นเดิมต่อ 1 วอร์แรนต์ กำหนดราคาใช้สิทธิแปลงสภาพหุ้นละ 2 บาท บริษัทจึงต้องเพิ่มทุนจำนวน 350 ล้านหุ้นมารองรับ
ทั้งนี้ บริษัทจ่ายเงินปันผลสำหรับผลการดำเนินงานประจำปี 2552 ในอัตราหุ้นละ 0.30 บาท รวมเป็นเงินทั้งสิ้น 210 ล้านบาท หรือคิดเป็น 51.65% ของกำไรสุทธิ 
ปตท.สผ.หยุดร่วมทุนอินโดฯ 1 โครงการ
บริษัท ปตท.สำรวจและผลิตปิโตรเลียม หรือ ปตท.สผ. แจ้งยกเลิกการร่วมลงทุนในโครงการอินโดนีเซีย 1 โครงการ คงเหลือ 1 โครงการ
ทั้งนี้ บริษัทย่อยชื่อบริษัท PTTEP Bengara Company Limited ได้ยุติการร่วมลงทุนในสัดส่วน 40% ในโครงการอินโดนีเซีย เบงการา1 ประเทศอินโดนีเซียแล้ว 
ปัจจุบัน ปตท.สผ. ได้ร่วมลงทุนในประเทศอินโดนีเซียอีก 1 โครงการ ซึ่งอยู่ในระยะสำรวจคือ โครงการอินโดนีเซีย เซไม ทู โดยบริษัทและผู้ร่วมทุนจะทำการเจาะหลุมสำรวจจำนวน 1 หลุม ในปี 2553